**TÁJÉKOZTATÓ A KERESKEDELMI, SZÁLLÁSHELY-SZOLGÁLTATÁSI ÉS IPARI TEVÉKENYSÉGGEL KAPCSOLATOS E-ÜGYINTÉZÉSRŐL**

BEJELENTÉS, ADATMÓDOSÍTÁS ÉS MEGSZÜNTETÉS MÓDJA, ELJÁRÁSI ILLETÉKEK

A digitális államról és a digitális szolgáltatásokról szóló 2023. évi CIII. tv. (Dáptv.) előírása értelmében az elektronikus ügyintézésre kötelezett szervezetek, - így az önkormányzatok is - a feladat- és hatáskörükbe tartozó digitális szolgáltatásaikat a digitális térben a felhasználók számára a jogszabályban meghatározottak szerint kötelesek biztosítani.  
  
A digitális szolgáltatást biztosító szervezet által nyújtott digitális szolgáltatások tekintetében a  
**gazdálkodó szervezetek számára kötelező az elektronikus ügyintézés,** ezért az elektronikus ügyintézésre kötelezett ügyfelek kötelesek az ügyinditó dokumentumaikat elektronikus úton beküldeni hivatalunknak. A fentiekre való tekintettel kereskedelmi, szálláshely-szolgáltatási és ipari tartalmú bejelentések/kérelmek esetén az ügyfélként eljáró gazdálkodó szervezet (gazdasági társaság, egyéni vállalkozó...), költségvetési szerv, köztestület, illetve az ügyfél jogi képviselője elektronikus ügyintézésre köteles.

**Természetes személy ügyfeleknek nem kötelező, de a jogszabály lehetőséget biztosít az elektronikus ügyintézésre.** Azaz a magánszemélyek ezután is benyújthatják hivatalunk felé kérelmeiket, bejelentéseiket papír alapon.

**Az elektronikus ügyintézés elérhetősége ügyfélkapus belépéssel:** [**https://ohp-20.asp.lgov.hu/nyitolap**](https://ohp-20.asp.lgov.hu/nyitolap)

**A fenti e-önkormányzat felületen az űrlappal támogatott ügytípusok esetében kizárólag ezen a felületen nyújthatóak be a kérelmek, ellenkező esetben be nem nyújtott beadványnak minősülnek!**

**Fontos!** Amennyiben nem magánszemélyként jár el, akkor használja az E-Önkormányzat portál főoldalának bal oldali részén található **Szerepkörváltás**(cég nevében, egyéni vállalkozóként, egyéni vállalkozó nevében …) funkciót a kérelem megfelelő módon történő beküldéséhez!

Alapesetben a cég képviseletére jogosultjának van jogosultsága cégkapuból beküldeni a kérelmet.

Az „Önkormányzat, Intézmény vagy gazdasági övezet neve” mezőbe be kell gépelni: Százhalombatta Város Önkormányzata.

Válassza ki a legördülő menüből az **Ipar-kereskedelem** ágazatot, majd azon belül

• az üzleti tevékenység,

• a szálláshely,

• a telepengedély,

• a rendezvény,

• vagy a vásár, piac és bevásárlóközpont

ügytípusok egyikét.

**ELEKTRONIKUS ÚTON INTÉZHETŐ EGYES ÜGYTÍPUSOK:**

Üzleti tevékenység (kereskedelem)

o Bejelentés nem üzletköteles termék forgalmazásáról (bejelentésköteles kereskedelmi tevékenység bejelentése, adatváltoztatás, megszüntetés) Figyelem! A bejelentésköteles kereskedelmi tevékenység megszűnését ezen nyomtatványon keresztül kell bejelenteni, megjelölve a „megszüntetés” lehetőséget.

o Működési engedély kérelem üzletköteles termék forgalmazásához (működési engedély kiadására irányuló kérelem, adatváltoztatás)

o Működési engedély visszavonási kérelem (működési engedéllyel rendelkező termékek esetében)

Szálláshely

o Szálláshely nyilvántartásba vételi kérelem, bejelentés (üzleti célú szálláshely- szolgáltatási tevékenység bejelentése, adatváltoztatás / nem üzleti célú, közösségi szálláshely-szolgáltatás nyújtás) Figyelem! A nem üzleti célú, szabadidős szálláshelyek kizárólag a nem üzletszerű gazdasági tevékenység keretében közösségi elhelyezést biztosító, legalább 6 férőhellyel rendelkező a 173/2003. (X.28.) Korm. rendelet 3. §-ában meghatározott szálláshelyek!

o Szálláshely megszűnésének bejelentése

Telepengedély (ipar)

o Ipari tevékenység folytatásának bejelentése (bejelentés köteles ipari tevékenység bejelentése, adatváltozás)

o Ipari tevékenység folytatásához szükséges engedély iránti kérelem (telepengedély kiadására irányuló kérelem, adatváltozás)

o Ipari tevékenység megszűnésének bejelentése

**Amennyiben az ügyéhez kapcsolódóan nem talál formanyomtatványt, akkor beadványát**

**az e-Papír szolgáltatáson keresztül nyújthatja be:** [**https://epapir.gov.hu**](https://epapir.gov.hu)